标题：1322年
历史纪年
公元1322年，元朝至治二年 
通鉴记载
至治二年
春，正月，庚午，广太庙。
甲戌，禁汉人执兵器出猎及习武艺。
丁丑，亲祀太庙。始备法驾，设黄麾大杖。帝服通天寇、绛纱袍，出自崇天门，左丞相拜珠摄太尉以从。帝顾拜珠曰：“朕用卿言，举行大礼，亦卿所共喜也。”对曰：“陛下以帝王之道化成天下，非独臣之幸，实四海苍生所共庆也。”致斋大次，行酌献礼，升降周旋，俨若素习，中外肃然。明日还宫，拜珠率百官称贺于大明殿。执事之臣及导驾耆老赐金帛有差。拜珠又奏建太庙前殿，议行祫禘配享等礼。
戊寅，敕有司存恤孔氏子孙贫乏者。
辛巳，敕：“台宪用人，勿拘资格。”
仪封县河溢伤稼，赈之。
癸未，流徽政院使罗源于耽罗。
柳林行殿成。
癸巳，以西僧罗藏为司徙。
二月，庚子，置左右奇彻卫亲军都指挥使司，命拜珠总之。
罢上都歇山殿及帝师寺役。
辛丑，赐特克实父祖碑。
甲寅，以太庙役军造流杯池行殿。
乙卯，以西僧亦思剌蛮殿普有疾，释大辟囚一人，笞罪二十人。
三月，己巳朔，左丞相拜珠以学校政化大源，似缓实急，而主者不务尽心，遂致废驰，请令中书平章政事廉恂、参议中书省事张养浩、都事富珠哩翀董之；外郡学校，仍命御史台、翰林院、国子监同议兴举，从之。
辛未，禁捕天鹅，违者籍其家。
丙子，罢京师诸营缮役卒四万馀人。
河间、河南、陕西十二郡春旱秋霖，民饥，免其租之半。
戊寅，修大者城。
庚辰，敕：“江浙僧寺田，除宋故有永业及世祖所赐者，馀悉税之。”
丙戌，复置市舶提举司于泉州、庆元、广东三路，禁子女、金银、丝绵下番。
丁亥，凤翔道士王道明，以妖言伏诛。
己丑，命有司建穆呼哩祠于东平，仍树碑。
以国用匮竭，停诸王赏赉及皇后岁赐。
庚寅，命将作院更制冕旒。
辛卯，监察御史何守谦，坐赃杖免。
丁酉，幸柳林，驸马许纳之子苏拉诉曰：“臣父谋叛，臣母私从人。”帝曰：“人子事亲，有隐无犯。今有过不谏，乃复告讦！”命诛之。
帝从容谓拜珠曰：“朕思天下之大，非朕一人思虑所及。汝为朕股肱，毋忘规谏，以辅朕之不逮。”拜珠顿首谢曰：“昔尧、舜为君，每事询众，善则舍己从人，万世称圣。桀、纣为君，拒谏自贤，悦人从己，好近小人，国灭而身不保，民到于今称为无道之主。臣等仰荷洪恩，敢不竭忠以报？然凡事言之则易，行之则难，臣等不言，则臣之罪也。”又尝谓拜珠曰：“今亦有如唐魏征之敢谏者乎？”对曰：“盘圆则水圆，盂方则水方。有太宗纳谏之君，则有魏征敢谏可之臣。”或言佛教可治天下者，帝问之，对曰：“清净寂灭，自治要也；若治天下，舍仁义则纲常乱矣。”帝皆嘉纳之。
夏，四月，戊戌朔，帝如上都。中书左司都事富珠哩翀从帝次龙虎台，丞相拜珠命翀传旨中书，翀行数步还，曰：“命翀传否？”拜珠叹曰：“真谨饬人也！”间谓翀曰：“尔可作宰相否？”翀对曰：“宰相固不敢当，然所学，宰相事也。夫为宰相者，必福、德、才、量四者皆备，乃足当耳。”拜珠大悦，以酒觞翀曰：“非公不闻此言。”
乙丑，中书省臣请节赏赉以纾民之力，帝曰：“朕思所出倍于所入，出纳之际，卿辈宜慎之，朕当撙节其用。”
五月，乙巳，修滹沱河堤。
庚午，奉符、临邑二县民谋逆，其首王驴儿伏诛，馀杖流之。
庚辰，置营于永平，收养蒙古子女，遣使谕四方，匿者罪之。
癸未，置宗仁蒙古侍卫亲军都指挥使司，以拜珠领其事。
甲申，帝幸五台山，拜珠曰：“自古帝王得天下以得民心为本，失其心则失天下。钱谷，民之膏血，多取则民困而国危，薄敛则民足而国安。”帝曰：“卿言甚善。朕思之，民为重，君为轻，国非民则何以为君！今理民之事，卿等当熟虑而慎行之。”
甲申，以吴全节为玄教大宗师，特进上卿。
闰月，戊戌，封诸葛忠武侯为“威烈忠武显灵仁济王”。
癸卯，禁白莲佛事。
甲辰，御史台请黜监察御史不称职者，以示惩劝；从之。
戊申，以特们德尔子、同知枢密院事拜坦知枢密院事。
壬子，作紫檀殿。
丙寅，辰州沅陵县洞蛮为寇，遣民捕之。
敕：“已除不赴任者，夺其官。”
六月，丁卯朔，帝至五台山，禁扈从宿卫毋践民禾。
癸酉，申禁日者妄谈天象。
丙子，修浑河堤。
壬午，辰州江水溢，坏民庐舍。
是月，前翰林学士承旨赵孟頫卒，追封魏国公，谥文敏。
秋，七月，丁未，赐拜珠平江田万亩。拜珠辞曰：“陛下命臣厘正庶务，若先受赐田，人其谓我何！”帝曰：“汝勋旧子孙，加以廉慎，人或授例，朕自谕之。”
帝自五台还，戊午，次应州，辛酉，次浑源州。拜珠奏召中书左丞张思明至，数其罪，杖而免之，籍其家。
八月，己巳，道州宁远县民符翼轸作乱，有司讨擒之。
甲戌，帝次奉圣州，筑宗仁卫营。
帝留意民事，戊寅，诏画《蚕麦图》于鹿顶殿壁，以时观之。
庚辰，增寿安山寺役卒七千人。
庚寅，太师、中书右丞相特们德尔卒于家，命给直市葬地。
九月，丙辰，太皇太后鸿吉哩氏崩。
庚申，敕停今冬祀南郊。
癸亥，地震。
甲子，作层楼于涿州鹿顶殿西。
冬，十月，丁卯朔，太史院请禁明年兴作土工，从之。
戊辰，享太庙。先是太常奏，国哀以日易月，旬有二日外乃举祀事，帝曰：“太庙礼不可废，迎香去乐可也。”至是以庙工未毕，妨陈宫县，止用登歌。
丙子，江南行台御史大夫托克托，坐请告未得旨辄去职，杖谪云南，从御史大夫特克实奏也。
甲申，建太祖神御殿于兴教寺。
己丑，以中书左丞相拜珠为右丞相，监修国史。帝欲爵以三公，恳辞，遂不置左相，独任以政。参议中书省事王结言于拜珠曰：“为相之道，当正己以正君，正君以正天下。除患不可犹豫，犹豫恐生它变；服用不可奢僭，奢僭则害及于身。”拜珠深是之。
治书侍御史索诺木罢，为翰林侍讲学士；特克实奏复其职，帝不允。
十一月，甲午朔，日有食之。
己亥，以立右丞相，诏：“天下流民复业者，免差税三年；站户贫乏鬻卖妻子者，官赎还之。凡差役造作，先科商贾末技富贵之家，以优农力。免陕西明年差税十之三，各处官佃田明年租之十二，江淮创科包银全免之。”
监察御史李端，言近者京师地震，日月薄蚀，皆臣下失职所致，帝自责曰：“是朕思虑不及致然。”因敕群臣亦当修饬以谨天戒。
罢世祖以后冗置官。
括江南僧有妻者为民。
癸卯，地震。
甲辰，罢徽政院。
丙午，造龙船三艘。
御史李端言：“朝廷虽设起居注，所录皆臣下闻奏事目。上之言动，亦宜悉书之以付史馆。世祖以来，所定制度，宜着为令，使吏不得为奸，治狱者有所遵守。”并从之。
乙卯，宣德县地震。
初，浙民吴机，以累代失业之田卖于司徒刘夔，夔赂宣政使巴喇吉斯买置诸寺，以益僧廪，矫诏出库钞六百五十万贯酬其直。田已久为它人之业，特们德尔父子及特克实等，上下蒙蔽分受之，为赃巨万。真人蔡道泰，以奸杀人，狱已成，特们德尔纳其金，令有司变其狱。拜珠举奏二事，命台察鞫之，尽得其情，以田归主、夔、道泰、巴喇吉斯等皆坐死，并籍其家。刑部尚书布达实哩坐受道泰金，范德郁坐诡随，并杖免。特赦特克实。
十二月，甲子朔，南康、建昌大水，山崩，死者四十七人；民饥，命赈之。
丁卯，中书平章政事玛噜罢，为大司农，廉恂罢，为集贤大学士。以集贤大学士张珪为平章政事。
珪家居已久，帝召见于易水之上，曰：“四世旧臣，朕将畀卿以政。”珪辞归，遣近臣设醴。拜珠问珪曰：“宰相之体何先？”珪曰：“莫先于格君心，莫急于广言路。”时拜珠方欲召用致仕老臣，优其禄秩，议事中书，遂首荐珪，起为集贤大学士。至是复拜平章，侍宴万寿山，赐以玉带。
戊辰，以掌道教张嗣成、吴全节、蓝道元各三授制命、银印，敕夺其二。
癸未，以地震、日食，敕廷臣集议弭灾之道。中书平章政事张珪抗言于坐曰：“弭灾当究其所以致灾者。汉杀孝妇，三年不雨。萧、杨、贺冤死，独非致沴之端乎？死者固不可复生，而情义犹可昭白，毋使朝廷终失之也。”
禁近侍奏取没入钱物。
丙戌，赐淮安忠武王巴延祠祭田二十顷。
西僧灌顶疾，请释囚，帝曰：“释囚祈福，岂为师惜！朕思恶人屡赦，反害善良，何福之有！”
宣徽院言，世祖时辉吉喇岁输尚食羊二千，成宗时增为三千，今请增五千。帝不许，曰：“天下之民，皆朕所有，如有不足，朕当济之。若加重赋，百姓必致困穷，国亦何益！”命遵世祖旧制。
是月，两江来安路总管岑世兴，葛蛮安抚司副使龙仁贵，皆以其地作乱，柔远州洞蛮把者为寇；并遣兵讨捕之。
是岁，山北廉访司经历许有壬，迁江南行台监察御史，行部广东，以贪墨劾罢廉访副使哈质蔡衍。至江西，会廉访使苗好谦监焚昏钞，检视钞者日至百馀人，好谦恐其有弊，痛鞭之，人畏罪，率剔真为伪以迎其意。管库吏而下，搒掠无全肤，讫莫能偿。有壬覆视，率真物也，遂释之。凡势官豪民，有壬悉擒治以法，部内肃然。
甘肃岁粜粮于兰州，多至二万石，距宁夏各千馀里至甘州，自甘州又千馀里始达伊集纳路，而宁夏距伊集纳仅千里。至是行省平章奈玛台令挽者自宁夏径趋伊集纳，岁省费六十万缗。奈玛台，穆呼哩五世孙也，性明果善断，所至有治声。
历史大事
朝廷大事纪
4月13日 元廷决定赈济哈里宾（即哈州，在今黑龙江下游的阿纽依河附近）饥民。 
9月 大宁路，水达达等驿发生水灾，元廷赈之。
英宗实施新政
仁宗即位之第五年，即延祐三年（1316）十二月，立嫡子硕德八剌为皇太子，兼中书令、枢密使。延祐七年（1320）正月，36岁的仁宗病死于大都光天宫。硕德八剌于三月登上皇帝宝座，是为英宗。 
鉴于世祖以来长期形成的政治、经济、社会积弊日益暴露、激化，英宗决心励精图治，“一新机务”。至治二年（1322），贵族保守势力的代表太皇太后和右丞相铁木迭儿先后死去，英宗抓住时机，升任拜住为中书右丞相，由此揭开了少年君相合作推进新政的序幕。英宗新政历时只有10个月，从至治二年（1322）十月至至治三年（1323）八月。主要内容包括：全面升任汉人官僚，录用儒士；裁撤机构，减汰冗官、冗职；推行助役之法，减轻徭役；颁布新律法《大元通制》等。
英宗新政的目的是为了改革积弊，企图以此开创一个继承世祖业绩，“国富民足”的政治局面，但新政触犯了保守的蒙古、色目贵族的利益，引起了他们的恐惧和强烈反对。新政也在实施了几个月之后随着英宗的遇刺而结束了。
日本光明天皇出生
1322年1月11日，日本光明天皇出生。光明天皇死于1380年7月26日，他于延元元年/建武3年8月15日（1336年9月20日）-正平3年/贞和4年10月27日（1348年11月18日）期间在位。任内，光明天皇曾策封足利尊氏为征夷大将军，是为北朝。光明天皇是足利尊氏所立的持明院「统光明天皇」，源于足利尊氏迫后醍醐天皇退位。
文化纪事 赵孟頫逝世     
赵孟頫（1254－1322），湖州（今浙江吴兴）人。本宋宗室，宋亡事元，至翰林学士承旨，封魏国公，谥文敏。能诗文，擅长画人物、鞍马、山水、花卉。工书，篆、隶、籀、分、真、行、草无不冠绝。而真、行尤为当代第一。所倡书法入画影响后世甚巨。著有《松雪斋集》。1322年的6月，赵孟頫无疾而终，享年六十九岁。
立轴行书偈语（水墨纸本）
1322年 行书偈语 立轴 水墨纸本
简介释文：上堂拈主丈云：佛佛授手，祖祖相传，只说者个，不说那个。有底道者个，即不问如可是那个。有底道山河大地，不碍眼光，者个那个，总在里许。虽然且道马大师自从胡乱后，因什么三十年不少监酱，卓主丈云大家齐力。至治二年（1322年）十一月廿日，金陵凤台清茂。 钤印：休居子、金刚幢、一印漫漶不辨 注：清茂（1262-1329），元僧。字古林，别号休居叟。乐清（今属浙江）林氏。十岁依国清孤岸得度。参横川清洪于雁山能仁，举云门不起一念公案有省，受法。出世平江天平，迁开元寺。皇庆间，两度奉旨开堂，赐号佛性禅师。说法于金陵保宁。
赵孟頫逝世 
赵孟頫（1254－1322），湖州（今浙江吴兴）人。本宋宗室，宋亡事元，至翰林学士承旨，封魏国公，谥文敏。能诗文，擅长画人物、鞍马、山水、花卉。工书，篆、隶、籀、分、真、行、草无不冠绝。而真、行尤为当代第一。所倡书法入画影响后世甚巨。著有《松雪斋集》。